***78. OMÉK ÉLELMISZER DÍJ***

***2017. ÉVI PÁLYÁZATI KIÍRÁS 3 KATEGÓRIÁBAN***

1. ***Kistermelő, vagy kézműves terméket előállító mikrovállalkozás terméke***
2. ***Kisvállalkozás által előállított termék***
3. ***Közepes-és nagyvállalkozás által előállított termék***
4. **A PÁLYÁZÓVAL SZEMBEN TÁMASZTOTT KÖVETELMÉNYEK**

Az Országos Mezőgazdasági és Élelmiszeripari Kiállítás Élelmiszer Díj elnyerésére kiírt pályázatot 3 kategóriában lehet benyújtani:

* **Kistermelő, vagy mikrovállalkozás terméke** (Az élelmiszer-feldolgozásban foglalkoztatottak tényleges létszáma 10 fő alatt van.)
* **Kisvállalkozás által előállított termék** (Az élelmiszer-feldolgozásban foglalkoztatottak tényleges létszáma 10-50 fő között van)
* **Közepes-és nagyvállalkozás által előállított termék** (Az élelmiszer-feldolgozásban foglalkoztatottak tényleges létszáma 50 fő felett van).

A pályázat benyújtásakor a pályázónak jeleznie kell, hogy a **foglalkoztatottak létszáma alapján melyik kategóriába sorolható a vállalkozása.** A kategóriákon belül egy pályázó (a 78. OMÉK-on kiállító személy vagy vállalkozás) maximum három**, kiállított** feldolgozott élelmiszer termékével vagy közvetlen fogyasztásra szánt termékével pályázhat. A termékek előállítása Magyarország területén történjen.

Minden termék esetén külön pályázatot kell benyújtani, azokat összevonni nem lehet.

Mindhárom kategóriában egy-egy termék díjazására nyílik lehetőség.

A pályázaton való részvétel térítésmentes.

1. **A PÁLYÁZÓ TERMÉKKEL SZEMBEN TÁMASZTOTT KÖVETELMÉNYEK**
	1. **Kistermelő, vagy mikrovállalkozás terméke kategóriában**
		1. **Esztétikai megjelenés, csomagolás**

Az esztétikai megjelenés és csomagolás értékelési szempontnál a bírálók elsősorban azt vizsgálják, hogy a termék megjelenése mennyire vonzó, igényes, esztétikus, illetve milyen összhangban van a külső megjelenés a belső tartalommal. További szempont, hogy a csomagolás tükrözze a hagyományos jelleget.

* + 1. **Különlegesség, egyediség**

Az elbírálásnál fontos szempont, hogy a hasonló termékektől eltérő, különleges, egyedi tulajdonsággal vagy hagyománnyal bírjon, illetve előállítása hagyományos elemet tartalmazzon. Amennyiben a termék előállítása során nem követeli meg a technológia, úgy mesterséges adalékanyagoktól mentes legyen. Az értékelésnél előnyt jelent az igazolhatóan magyar alapanyag használata.

* + 1. **Érzékszervi tulajdonság**

A benyújtott termékkel szemben alapvető elvárás, hogy gyártási hibáktól mentes legyen és érzékszervi tulajdonságai minden szempontból kedvezőek, harmonikusak legyenek. Előnyt jelent a jellegzetes, egy-egy kisebb terület, régió hagyományos ízvilágát bemutató érzékszervi tulajdonságokkal rendelkező termék.

* + 1. **Piaci, fogyasztói ismertség, elismertség vagy újdonság érték**

A piaci, fogyasztói ismertség, elismertség vagy újdonság szempontnál be kell mutatni a vállalkozás piaci tevékenységét, abból a szempontból, hogy a pályázott termék mennyire ismert, elismert saját környezetében (a fogyasztók/vevők körében), illetve amennyiben még nem bevezetett termékről van szó, milyen mértékű újdonság értékkel rendelkezik. A bemutatásból derüljön ki, hogy milyen értékesítési csatornákon jut el a fogyasztókhoz a termék, mit tesz a pályázó a szélesebb körű megismertetés érdekében.

**Alapvető követelmény, hogy valamennyi pályázott termék feleljen meg a vonatkozó jogszabályi követelményeknek, mind a csomagolásban, jelölésben, összetételben, valamint minőségi és élelmiszerbiztonsági tulajdonságában!**

* 1. **Kisvállalkozás által előállított termék kategóriában**
		1. **Esztétikai megjelenés, csomagolás**

Az esztétikai megjelenés és csomagolás értékelési szempontnál a bírálók elsősorban azt vizsgálják, hogy a termék megjelenése mennyire vonzó, igényes, esztétikus, illetve milyen összhangban van a külső megjelenés a belső tartalommal. Az elbírálásnál fontos szempont, hogy a csomagolás a környezetet a lehető legkisebb mértékben terhelje. Előnyt jelent a fogyasztói felhasználást könnyítő csomagolás, a könnyen áttekinthető, egyértelmű fogyasztói tájékoztatás, piktogramok használata. Külön előnyt biztosít, ha a jelölésben a nemzetközi kódrendszereket úgy jelenítik meg, hogy azok a korszerű leolvasó rendszerekkel, pl. okos telefonokkal a fogyasztók számára is elérhető információkat tartalmaznak.

* + 1. **Különlegesség, egyediség**

Az elbírálásnál vizsgált szempont egyebekben, a kíméletes, különleges technológia, illetve a jobb minőséget biztosító gyártási technológia alkalmazása. Szempont továbbá a különlegesen jó összetétel, beltartalmi érték, és a kategórián belül kevesebb adalékanyag vagy természetes adalékanyag használata, illetve hogy a hasonló termékektől milyen eltérő, különleges tulajdonsággal bír. Az értékelésnél előnyt jelent a magyar alapanyag vagy a biogazdálkodásból származó alapanyag használata.

* + 1. **Érzékszervi tulajdonság**

A pályázatra benyújtott termékkel szemben elvárás, hogy gyártási hibáktól mentes legyen és érzékszervi tulajdonságai minden szempontból kedvezőek legyenek. Előnyt élveznek a különleges, prémium minőségű, standardizált termékek.

* + 1. **Piaci, fogyasztói ismertség, elismertség vagy újdonság érték**

A piaci, fogyasztói ismertség, elismertség vagy újdonság szempontnál a bírálók azt értékelik, hogy a pályázott termék mennyire ismert, elismert a fogyasztók/vevők körében. Amennyiben még nem bevezetett termékről van szó, milyen mértékű újdonság értékkel rendelkezik. A bemutatásból derüljön ki, hogy milyen piaci pozíciót foglal el a termék, a belföldi értékesítésen kívül exportra is kerül-e a termék.

**Alapvető követelmény, hogy valamennyi pályázott termék feleljen meg a vonatkozó jogszabályi követelményeknek, mind a csomagolásban, jelölésben, összetételben, valamint minőségi és élelmiszerbiztonsági tulajdonságában.**

* 1. **Közepes-és nagyvállalkozás által előállított termék**
		1. **Esztétikai megjelenés, csomagolás**

Az esztétikai megjelenés és csomagolás értékelési szempontnál a bírálók elsősorban azt vizsgálják, hogy a termék megjelenése mennyire vonzó, igényes, esztétikus, illetve milyen összhangban van a külső megjelenés a belső tartalommal. Az elbírálásnál fontos szempont, hogy a csomagolás a környezetet a lehető legkisebb mértékben terhelje. Előnyt jelent a fogyasztói felhasználást könnyítő csomagolás, a könnyen áttekinthető, egyértelmű fogyasztói tájékoztatás, piktogramok használata. Külön előnyt biztosít, ha a jelölésben a nemzetközi kódrendszereket úgy jelenítik meg, hogy azok a korszerű leolvasó rendszerekkel, pl. okos telefonokkal a fogyasztók számára is elérhető információkat tartalmaznak.

* + 1. **Különlegesség, egyediség**

Az elbírálásnál vizsgált szempont egyebekben, a kíméletes, különleges technológia, illetve a jobb minőséget biztosító gyártási technológia alkalmazása. Szempont továbbá a különlegesen jó összetétel, beltartalmi érték, és a kategórián belül kevesebb adalékanyag vagy természetes adalékanyag használata, illetve hogy a hasonló termékektől milyen eltérő, különleges tulajdonsággal bír. Az értékelésnél előnyt jelent a magyar alapanyag vagy a biogazdálkodásból származó alapanyag használata.

* + 1. **Érzékszervi tulajdonság**

A pályázatra benyújtott termékkel szemben elvárás, hogy gyártási hibáktól mentes legyen és érzékszervi tulajdonságai minden szempontból kedvezőek legyenek. Előnyt élveznek a különleges, prémium minőségű, standardizált termékek.

* + 1. **Piaci, fogyasztói ismertség, elismertség vagy újdonság érték**

A piaci, fogyasztói ismertség, elismertség vagy újdonság szempontnál a bírálók azt értékelik, hogy a pályázott termék mennyire ismert, elismert a fogyasztók/vevők körében. Amennyiben még nem bevezetett termékről van szó, milyen mértékű újdonság értékkel rendelkezik. A bemutatásból derüljön ki, hogy milyen piaci pozíciót foglal el a termék, a belföldi értékesítésen kívül exportra is kerül-e a termék.

**Alapvető követelmény, hogy valamennyi pályázott termék feleljen meg a vonatkozó jogszabályi követelményeknek, mind a csomagolásban, jelölésben, összetételben, valamint minőségi és élelmiszerbiztonsági tulajdonságában.**

1. **EGYÉB PÁLYÁZATI FELTÉTELEK MINDHÁROM KATEGÓRIA ESETÉN**
	1. **Jelentkezési adatlap benyújtása**
2. A pályázó neve, címe, cégvezető neve, a kapcsolattartó neve, beosztása, elérhetőségei (tel, fax, e-mail);
3. a termék pontos neve;
4. a pályázó bemutatása, tevékenységi körének leírása (max. 800 karakter);
5. a termék gyártási lapja becsatolva;
6. a kiállított termék pontos helye a 78. OMÉK-on belül.
	1. **Termékismertető benyújtása**

Valamennyi pályázó termékhez a pályázónak egy rövid termékismertetőt kell benyújtania a 3.1. pontban említett jelentkezési adatlap mellett. Az ismertetőben emelje ki különösen azokat a tulajdonságokat, jellemzőket, amelyek a pályázó megítélése szerint a bírálat szempontjából lényegesek. A megfogalmazás során lehetőség szerint vegyék figyelembe, hogy díjazás esetén ezt a termékismertetőt a média rendelkezésére bocsátjuk.

* 1. **Termékminta biztosítása**

A bírálatokhoz - a 7 fős zsűri létszámot figyelembe véve - elegendő mennyiségű termékmintát kell a pályázónak biztosítania. A minta csomagolása, jelölése és beltartalmi tulajdonságai egyezzenek meg a forgalomban lévő, azonos termékek jellemzőivel. A bírálatra benyújtott mintákat a Földművelésügyi Minisztérium által előzetesen jelzett időpontban a megadott címre kell a pályázónak eljuttatnia.

* 1. **Bírálati  dokumentációk, termékminták benyújtásának határideje**

Pályázat beérkezésének ideje: **2017. június 26. (hétfő) 15 óra**

A pályázat és termékminták benyújtásának helye: Földművelésügyi Minisztérium Élelmiszer-feldolgozási Főosztály, 1055 Bp. Kossuth tér 11. 375. számú iroda.

Amennyiben a bírálat megkezdésének időpontjáig nem érkezik be minta, a bíráló bizottság nem végzi el a minősítést.

A pályázattal kapcsolatban további információ az efef@fm.gov.hu email címen kérhető.

1. **DÍJAK**

**4.1 A díjak átadása**

A díjak átadására valamennyi OMÉK díj átadásával egyidejűleg, ünnepélyes keretek között kerül sor. Az OMÉK Élelmiszer Díjat nyert termékeken a díjazás ténye szabály szerint feltüntethető.